Omnibus presentes litteras inspecturis, Robertus, dominus Tanlaii, rei geste noticiam cum salute. Noveritis quod Pontius de Joux, armiger, in mea presentia constitutus, dedit et concessit in perpetuum, Deo et ecclesie Beate-Marie Molismensi quicquid habebat et habere poterat quoquo modo in decima de Artunnayo, si quid tamen juris habebat in eadem; abrenuncians in hoc facto omni actioni, exceptioni et deceptioni quibuscumque, omnique juris auxilio canonici et civilis: juramento ab eodem corporaliter prestito coram me, quod contra premissa vel aliqua premissorum, per se vel per alium modo aliquo non veniet in futurum. In cujus rei testimonium et noticiam pleniorem, ad petitionem et instanciam dicti Pontii, sigillum meum duxi litteris presentibus apponendum. Actum, in crastino beatorum apostolorum Petri et Pauli, anno Gracie millesimo ducentesimo trigesimo-nono.